NaiveNeuron/SloPal huggingface dataset:
B. Bugár, podpredseda NR SR: (2006-04-20):
J. Jaduš, poslanec: Ďakujem veľmi pekne za prinavrátenie tejto možnosti, pán zastupujúci predseda. Ja ľutujem úprimne pána podpredsedu Csákyho, že on dostal úlohu odpovedať práve na túto otázku, pretože skôr ako jeho by som radšej videl na jeho mieste aspoň pána podpredsedu Mikloša, ale v každom prípade ho beriem za slovo, ktoré povedal celkom na záver svojho vystúpenia, aj tohto, aj toho, ktorým odpovedal pánovi Kőtelesovi na podobnú otázku. Je mi ľúto, že tieto slová padajú na konci volebného obdobia, pravdepodobne mali padnúť na začiatku volebného obdobia a je mi ľúto, že vláda Slovenskej republiky nenaplnila svoj vládny program, nenaplnila to, čím sa zaviazala občanom Slovenskej republiky v ochrane majetkov a životov, pretože každá jedna povodeň každý rok  vyniesla obrovské straty na majetkoch a dokonca aj na ľudských životoch. Ja si myslím, že nie je to ani tak otázka disponibilných zdrojov, ako otázka dobrej vôle. Presvedčili sme sa o tom už niekoľkokrát a myslím si, že vláda by si mala vstúpiť skutočne do svedomia, pretože vieme, čo sa dialo okolo peňazí z DPH. Vieme, ako sa nachádzali peniaze na iné projekty a programy, ako sa dalo ušetriť a ako sa peniaze presúvali, hovoríme o investíciách roky atď., atď. Takže  jedna miliarda, ktorú som stále zakaždým v návrhu rozpočtu požadoval na povodne, by sa bola mohla nájsť. Nejde tu tak ani o mňa, o naše snahy, ide predovšetkým o to, že povodne strpčujú život občanom tejto republiky a bolo by na čase urobiť rázny krok na to, aby sa tak už nedialo. Nemám na vás doplňujúcu otázku, pán podpredseda, lebo asi by nebola na toho správneho človeka. Ďakujem pekne za odvahu.
Danko, Andrej, predseda NR SR (2018-05-23):
Ďakujem. Pani Antošová.
Buček, Jozef, poslanec NR SR (2017-02-01):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-04-24):
Nech sa páči, pán poslanec Muňko, máte slovo. (Reakcia z pléna.) Pán poslanec, vy ste navrhovateľ, takže na záver aj tak sa môžete vyjadriť.
Laššáková, Jana, podpredsedníčka NR SR (2015-03-18):
Na vystúpenie pána poslanca nie sú faktické poznámky. Nech sa páči, pán poslanec Vašečka, máte slovo.
Žiga, Peter, podpredseda NR SR (2024-04-24):
Budeme hlasovať o námietke pána poslanca. (Hlasovanie) 138 prítomných, 62 za, 76 proti. Námietke sme nevyhoveli.
Mihál, Jozef, poslanec NR SR (2013-09-13):
Pán kolega Brocka, ja súhlasím s tvojím príspevkom a jednoducho ešte raz zdôrazním, že pán minister Richter, minister práce, nám nosí do parlamentu zákony, ktoré ľuďom na Slovensku novú prácu neprinesú, ale práve naopak. Nezamestnanosť na Slovensku sa zvyšuje, a to je hanba pre súčasnú vládu Roberta Fica. Ja poviem dve skúsenosti, ktoré mám z posledných dní, ktoré súvisia s tým, akú politiku robíte, pán minister, v oblasti zamestnanosti. Na úrad práce šla jedna pani, ktorá ma oslovila cez sociálnu sieť, že čo má robiť. Má 32 rokov, hľadá si cez úrad práce zamestnanie, no zistila, že zamestnávatelia majú záujem, to už nie je tak, že starší ľudia sú diskriminovaní, pretože zamestnávatelia ich nechcú. 32-ročnú ženu nechceli zobrať do zamestnania preto, pretože zamestnávatelia momentálne cez tie vaše programy zamestnávajú ľudí do 29 rokov, čiže 32-ročný človek nemá šancu sa zamestnať, lebo dotáciu dostane zamestnávateľ, keď zamestná najviac 29-ročného. Ďalší prípad, takisto z úradu práce, záujemcovia o príspevok na začatie podnikania musia vyplniť test, či teda sa aspoň trošku vyznajú do zákonov, či im teda úrad práce ten príspevok dá. A v tom teste je otázka, ten test vypracovali teda úradníci na úradoch práce, neviem presne kto. V tom teste je napríklad otázka, aký je minimálny vymeriavací základ SZČO. A ten záujemca má tri odpovede na výber, buď je to minimálna mzda z aktuálneho roka, minimálna mzda z minulého roka, alebo daňový základ. Všetky tri ponúkané odpovede sú nezmysel, pretože správna odpoveď je: minimálny základ je 50 % priemernej mzdy spred dvoch rokov. Takže takýchto ľudí vy platíte na úradoch práce, ktorí takýmto spôsobom pristupujú... (Prerušenie vystúpenia časomerom.)
Jánoš, Vladimír, poslanec NR SR (2013-03-20):
Ďakujem pekne za slovo. Pán poslanec, pozorne som ťa počúval a myslím si, že si to myslel aj úprimne, ale nemôžem súhlasiť s niektorými vecami, ktoré si povedal hlavne v závere. Myslím si, že odložiť takýto dôležitý zákon, ako predkladá súčasný minister Jahnátek, by nebolo najlepšie riešenie, pretože ja tvrdím opak, ten zákon tu už mohol byť skôr. Pán poslanec, ten zákon tu už mohol byť skôr. Ale som rád, že tu je, pretože znovu zopakujem, že je postavený na odborných podkladoch a na odborných základoch. Taktiež nemôžem úplne súhlasiť s tým, čo si povedal, že nie je dôležité plemeno. Nie je to celkom tak. Vieš, ono je diametrálny rozdiel medzi pitbullom a čivavou, ako, či chceme, alebo nechceme, ten rozdiel tam je. A jednoducho, ak to poviem možno na inom príklade, je rozdiel medzi osobným a nákladným autom. Aj preto nákladné vozidlá nemôžu ísť 200-kilometrovou rýchlosťou, pretože tie následky v prípade kolízie by boli obrovské. Niečo podobné je aj pri psoch. Je rozdiel, či zaútočí malá čivava na teba, či zaútočí agresívny pitbull alebo vlčiak alebo niektoré iné plemeno, to je skutočne diametrálny rozdiel. A myslím si, že práve tento zákon zohľadňuje aj tento nesmierne dôležitý fakt, nesmierne dôležitý fakt zohľadňuje. A ja znovu chcem poprosiť aj vás, poslancov z opozície, aby ste prehodnotili niektoré, niektoré požiadavky hlavne na vrátenie zákona, pretože je najvyšší čas, že ten zákon je v pléne Národnej rady. Ja som veľmi rád, že ten zákon je tu. Ďakujem pekne.
Hlina, Alojz, poslanec NR SR (2014-09-10):
Ďakujem pekne. Ja sa ešte vrátim k tomu, aj teda v predchádzajúcej časti to bolo spomínané, k tej určitej nedokonalosti toho návrhu. Ináč ja, ja sa stotožňujem s kolegami, ktorí, ktorým stiahli ten návrh, že to vykonávanie právnickej praxe je tiež konfliktné. Viete, ja nemôžem podnikať, keď som tu, ale právnici môžu právničiť, aj keď sú poslanci. Ináč je to taký paradox, že komu by viacej záležalo na tom, aby zákony boli nedokonalé, ak nie právnikom, však z toho žijú. (Povedané so smiechom.) Čiže obrovský konflikt záujmu je podľa mňa v tom, že právnici majú záujem na tom, aby zákony neboli dobré. Koniec koncov to im robí živobytie. Čiže podľa mňa sú v absolútnom konflikte záujmov. Čiže to, to možno o tom raz bude tuná reč. A vyplýva to aj z toho, čo sa tu hovorilo, či to precizovanie tých textov... A tam je, pokiaľ ja viem, ale to teda ku kolegovi aj pánovi Chrenovi, ale reagujem na pani Mezenskú, „a“ je zlučovacia spojka, hej, kde vlastne, to zas by právnici vedeli, jak niektorí ústavní právnici povedali, že vidia nejaké nedostatky v existujúcom návrhu textu, nech sa páči, od toho sme tu, od toho je druhé čítanie, od toho je pozmeňovací návrh, kde to precizujeme, a netraťme energiu, že tam niekto bude okolo toho motať, krútiť, lebo od toho sú právnici, aby motali, krútili, aby chodili v tých sakách hore-dole a mudrovali, aký kde je judikát, a pýtali si peniaze a fakturovali. Takže áno, ja, ja necítim tú obavu, ktorá tu bola spomenutá. Ale môže byť, že niekto, niektorý by sa na to zavesil, niektorý z Harvardov by povedal, že z toho vytrieska nejaké tie peniažky od biednych ľudí tejto krajiny, tak to precizujme tak, aby tá nejednoznačnosť zmizla. To kľudne môžeme v druhom čítaní, ale meritum toho celého problému je asi skôr v tom, čo som hovoril v rozprave. Ďakujem.
Matovič, Igor, poslanec NR SR (2024-02-27):
Ty si normálne mešuge.
P. Hrušovský, predseda NR SR: (2005-09-13):
Ešte pred tým, ako sa budeme prezentovať, aby som zistil, či Národná rada Slovenskej republiky je uznášaniaschopná, chcem informovať, že o ospravedlnenie svojej neúčasti na rokovaní požiadali poslanci Ivan Hopta, Ivan Kiňo, Gustáv Krajči a Milan Urbáni. Na zahraničnej pracovnej ceste je pani poslankyňa Angyalová. Páni poslanci, prosím, prezentujme sa stlačením hlasovacieho... Pardon. Počkáme na vyhotovenie novej hlasovacej karty pre pána poslanca Heribana. (Technická prestávka.) (Po prestávke.)
Poliačik, Martin, poslanec NR SR (2019-02-18):
Ďakujem, pôjdem po rade. Pán Paška, horné dva percentily akejkoľvek populácie budú vždy excelovať bez ohľadu na to, ako je nastavený systém. Vy sa pozrite na to, čo je pod nimi, že sa nám roztvárajú vlastne nožnice medzi výsledkami bohatých detí a chudobných detí a že, a že v strede medzi tým máme stále horšie výsledky tých detí, ktorí sú v tej šedej zóne, to je ten problém. Druhá vec je, že ten rozdiel medzi týmito deťmi sa vďaka nastaveniu systému stále konzervuje. Slovensko je jedným z najviac konzervujúcich systémov, čo sa týka konzervácie sociálnych rozdielov. To znamená, že keď tam chudobné dieťa vojde, tak chudobné vyjde a tým bohatým sa darí vďaka tomu, že majú podporu zo strany rodiny. A čo sa týka tých olympiád a tak ďalej, tam, tam nie, tam nie je problém v tom, že by sme nemali pár excelentných detí, tie vždycky máme a vždycky sme ich mali. Problém je v tom, že stále viacej narastá percento detí pod nimi dole nižšie v rebríčkoch, ktoré nedosahujú ani tie výsledky, ktoré dosahovali dajme tomu pred 10 rokmi. Čo sa týka výsledkov pani ministerky, rezortný informačný systém mal byť zavedený pred 7-8 rokmi. To, že to konečne doklepli, nie je žiadny úspech. Už keby to nedoklepli, by to bol zločin. To bola vec, ktorá mala fungovať za Pellegriniho, nieže sa doklepávala teraz. Presne takisto ako, presne takisto, ale nehrajme sa, že je to obrovský úspech, to je vec, ktorá sa, ktorá sa tam ťahala posledné dlhé, dlhé roky, a že to konečne dokázali doklepnúť a pár mesiacov to funguje, by som za žiadny veľký úspech teda ne-, ne-, nevynakladal. A opakujem ešte raz, tie veci, o ktorých som hovoril, ako sú systémové zmeny vo vzdelávaní, jednoducho nie je odvaha a nie je sila začať a to je tá chyba.
Grendel, Gábor, podpredseda NR SR (2023-01-24):
Pán poslanec Blaha.
Danko, Andrej, predseda NR SR (2018-03-23):
Ďakujem, pán poslanec. Poslednýkrát a dôrazne vás upozorňujem, že nebudete využívať vizuály v rokovacej sále. Je to porušenie... (Reakcia poslanca.) A nebudete. Ale nebudete, lebo bude prerušená schôdza. A, pán Matovič, a nebudete. Naučíte sa správať ako všetci ostatní poslanci, ak ste sa to v živote nenaučili, tak sa naučte dodržiavať pravidlá. Poslednýkrát ste mali v sále vizuál, lebo preruším schôdzu a urobím s vami disciplinárne konanie. Ak ste sa nenaučil sa správať, tak sa to naučíte. Ďakujem. Na vystúpenie pána poslanca osem faktických poznámok. Pán poslanec Uhrík, pripraví sa pán poslanec Kotleba. Uzatváram možnosť prihlásenia s faktickými poznámkami. A ešte raz to zdôrazňujem, pán Matovič.
Ďuriš Nicholsonová, Lucia, podpredsedníčka NR SR (2017-11-30):
Ďakujem pekne. Otváram všeobecnú rozpravu. Písomne sa neprihlásil nikto. Pýtam sa teraz, či sa chce niekto prihlásiť ústne. Končím možnosť prihlásiť sa. Prihlásili sa dvaja páni poslanci, pán poslanec Mazurek, pán poslanec Pčolinský. Nech sa páči.
Ďurica, Ondrej, poslanec NR SR (2021-12-07):
Ďakujem za slovo. Pán kolega Kazda, ja zareagujem len na to pozitívne, čo som zachytil vo vašej rozprave. Veľmi správne ste vyzval Igora Matoviča, aby sa ospravedlnil za všetky tie vulgarizmy a nadávky, ktoré použil minulý týždeň predovšetkým na adresu občanov, ale aj na adresu svojich koaličných partnerov. Obavám sa však, že keby sa mal Igor Matovič postaviť sem k pultíku a mal by sa začať ospravedlňovať, tak by mu nestačil jeden celý rokovací deň. Najlepším ospravedlnením pre všetkých občanov a pre Slovensko by bolo, keby Igor Matovič odišiel zo svojej pozície a prestal Slovensko trápiť politikou pokus – omyl a prestal by predhadzovať rôzne tie šialené nápady, ktoré sa už ukázali v tej krátkej histórii jeho vládnutia ako absolútne neefektívne a absolútne scestné. Takže súhlasím s vami, že Igor Matovič by sa mal ospravedlniť predovšetkým občanom, v druhom rade Národnej rade Slovenskej republiky a takisto všetkým politikom, na ktorých mieril svoje vulgarizmy a nadávky.
Kyselica, Lukáš, poslanec NR SR (2022-11-08):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Smolková, poslankyňa: (2006-12-15):
Na tajné hlasovanie o návrhu na voľbu kandidáta na sudcu Ústavného súdu Slovenskej republiky bolo vydaných a poslanci si osobne prevzali 131 hlasovacích lístkov, teda na voľbe bolo prítomných 131 poslancov. Po vykonaní tajomného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na sudcu Ústavného súdu Slovenskej republiky 0 poslancov neodovzdalo hlasovacie lístky. Zo 131 odovzdaných hlasovacích lístkov bolo 76 neplatných a 55 platných. Podľa platných hlasovacích lístkov overovatelia zistili, že - za pána Miroslava Ďuriša hlasovalo za 0, hlasovalo proti 28, zdržalo sa 27, - za pána Jána Husára hlasovalo za 0, hlasovalo proti 28, zdržalo sa hlasovania 27, - za pána Štefana Minárika hlasovalo za 0, proti 31, zdržalo sa 24, - za pána Štefana Ogurčáka hlasovalo za 3, proti 24, zdržalo sa 28, - za pána Marka Šmida hlasovalo za 45, proti 3, zdržali sa 7. Na voľbu kandidáta na sudcu Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za kandidáta na sudcu Ústavného súdu Slovenskej republiky zvolený nikto. Keďže nebol zvolený potrebný počet kandidátov na sudcov Ústavného súdu, ktorých má prezident vymenovať, vykoná sa nová voľba na niektorej z nasledujúcich schôdzí.
V. Veteška, podpredseda NR SR: (2003-12-10):
M. Demeterová, poslankyňa: Chcela by som reagovať len na pani kolegyňu Muškovú. Myslím si, že preto sme decentralizovali, preto sme prijali zákon o decentralizácii, aby sme už nikdy nemuseli o tom hovoriť, že vláda niečo robí, vláda niečo zatvára, vláda niečo. Aby si optimalizovali sieť školských zariadení a škôl samotné mestá a obce. Veď vzhľadom na demografický vývoj predsa nemôžeme povedať, že množstvo škôl bude naveky nemenné, ak to bude potrebné, budú sa školy rozširovať, ak to bude potrebné, budú sa aj zatvárať. To je, žiaľ, vývoj.
Pročko, Jozef, poslanec NR SR (2022-12-01):
Ďakujem veľmi pekne. Milí kolegovia, milé kolegyne, milý pán podpredseda, toto je veľmi, naozaj veľmi vážna téma vzhľadom k tomu, že to, čo povedala moja kolegyňa poslankyňa Katka Hatráková sa nemá diať podľa zákona, ale počuli ste sami, že sa deje. Naozaj sú tu vymazaní rodičia, s ktorými sa stretávam nielen tu v Národnej rade, odkedy som sa stal poslancom, ale aj predtým. Naozaj naša nezisková organizácia dlhé roky, žiaľ, nemohla pomôcť, pretože súdy a súdnictvo sú také, opakujem, ja poznám veľmi veľa sudcov, ktorí sú čestní a spravodliví, ale sú sudcovia, ktorí rozhodujú o tom, že dieťa zveria do opatery človeku, ktorý nenávidí svojho partnera a tým, že ho nenávidí, mu chce ublížiť cez to dieťa. A to je, to je pre to dieťa to najhoršie, čo môže byť. Ja som tu dnes preto, lebo chcem poprosiť aj navrhovateľku, aby sme zabránili tomu, aby trpeli tie deti. A aj dnes na balkóne sedí človek, ktorý bol vymazaný. A ja chcem poprosiť, už sme sa rozprávali aj s pani predkladateľkou, aj s mojou kolegyňou pani Drábikovou, že sa s ním stretneme po tejto rozprave, aby naozaj nedošlo k tomu, že to, čo moja predrečníčka rozprávala, že súd zverí to dieťa nie biologickému rodičovi, ktorý má o to záujem, ale zverí to partnerovi, prípadne partnerke, ktorí možno nemajú záujem, ale žili v tej domácnosti a súd mu to dieťa zverí. Toto je ten najväčší problém, čoho sa obávajú vymazaní rodičia, ktorí, opakujem, boli vymazaní nie preto, že tie deti nechceli, ale naopak, že ich partner z predchádzajúceho manželstva urobil všetko pre to, aby tí rodičia boli vymazaní. Ja verím, že tento zákon prediskutujeme ešte s tými ľuďmi, ktorí majú o to záujem, a dospejeme k tomu, možno aj pozmeňovákom nejakým ešte, aby sa dali veci na dobrú a správnu mieru. Som hlboko presvedčený, že moja kolegyňa Katka Hatráková nechce vymazávať žiadneho biologického rodiča, ale keďže je tu tá obava tých biologických rodičov, ktorí sú už vymazaní, musíme naozaj veľmi citlivo, veľmi citlivo pristupovať práve k nim, pretože oni tie deti milujú a tie deti sú pre nich všetko. Ďakujem veľmi pekne.
Karahuta, Jaroslav, poslanec NR SR (2022-05-25):
Dajte, prosím, hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 4 s odporúčaním gestorského výboru schváliť.
Suchánek, Alan, poslanec NR SR (2019-12-03):
Ďakujem za slovo. Pani predkladateľka, ja si myslím, že celý tento váš návrh zákona nie je ani prospešný, ani dobrý. Myslím si, že je neodborný a je škodlivý. Je škodlivý pre celú spoločnosť, pretože takéto zákony majú byť predkladané po dlhej, širokej diskusii aj odbornej, aj laickej verejnosti, a práve váš zákon ukazuje, že to tak nie je. Už to prvé vaše podanie ukázalo, že bolo to robené bez účasti a bez názorov odbornej spoločnosti. Teraz dávate pozmeňovák na poslednú chvíľu, hoci už pred..., na predchádzajúcej schôdzi ste podávali tento pozmeňovák, a povedali ste, že aj teraz, keď ste boli na výbore, že dáte predklada..., že dáte pozmeňovák, ale ten pozmeňovák dávate úplne na poslednú chvíľu. Dokonca aj váš prednes úplne potichučky s kadenciou guľometu, už keď, keď sa nedalo ani sledovať to, čo, to, čo vy, to, čo vy tam čítate a čo predkladáte, takže to sa nedá s porozumením počúvať a pochopiť, a preto sa k tomu je aj ťažké vyjadrovať. Už len príklad poviem. Hovorili ste o plode. No do 11.-12. týždňa sa o plode ani nehovorí v odbornej verejnosti, hovorí sa buď o zárodku, alebo o embryu. Už to svedčí o tom, že, že to nebolo konzultované s odbornou verejnosťou. To, že to dávate takto na poslednú chvíľu, že to tu čítate úplne potichučky s takou veľkou, rýchlou kadenciou, no skutočne to sa nedalo, nedalo celé pochopiť. A poviem už len toľko, však určite to tu zaznie, ak nie, tak ja sa ešte potom prihlásim do rozpravy, to, čo ste tuná vy podávali, je v rozpore s tým, čo tvrdí Svetová zdravotnícka organizácia.
Petro, František, poslanec NR SR (2015-11-12):
Pani predsedajúca, dajte, prosím, hlasovať o návrhu zákona ako o celku s odporúčaním gestorského výboru schváliť.
J. Pataky, poslanec: (2007-12-05):
A ešte by som ku kolegovi chcel pripomenúť, či vôbec vie, alebo čítal vôbec tento zákon č. 13 o podmienkach premeny niektorých rozpočtových organizácií. Prakticky jedná sa o transformačný zákon. Ďakujem.
Grendel, Gábor, podpredseda NR SR (2020-07-24):
Ale no, pán poslanec! (Smiech v sále.)
Bugár, Béla, podpredseda NR SR (2011-09-14):
Pán poslanec Matej, nech sa páči, máte slovo.
B. Bugár, podpredseda NR SR: (2002-11-07):
(Hlasovanie.) Prítomných 120 poslancov, za návrh hlasovalo 74, proti 36, zdržalo sa 9 poslancov, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, ďalšie hlasovanie.
Kočiš, Eduard, poslanec NR SR (2020-12-02):
Ďakujem pekne za slovo, pán predsedajúci. Pán kolega Kamenický, váš príspevok k tejto debate bol naozaj veľmi odborný, ale tak ako tu bolo povedané, ani rozpočtovanie rozpočtu počas vlády SMER-u nebolo, ako sa hovorí, kóšer. Ale naozaj tento rozpočet je veľmi, veľmi, veľmi, veľmi, veľmi zlý, pán minister Heger. Ale v konečnom dôsledku naša opozičná politika je o tom, aby sme nielen kritizovali, ale aby sme aj pochválili to, čo je dobré, ale ja naozaj v tomto rozpočte nevidím veľmi veľa dobrých vecí. Čo sa týka prezentácie pred plénom Národnej rady Slovenskej republiky, mrzí ma, pán kolega, že váš príspevok si vypočuli len asi siedmi alebo ôsmi odborníci na financie, rozpočet a menu z vládnej koalície, nakoľko keď sa pozerám do tohto prázdneho pléna, tak ani experti ako Pročko a podobní tuná nesedia, pretože asi financiám rozumejú ako hus pivu. Ale mňa najmä zaujala vaša časť príspevku ohľadne ohromného navyšovania alebo predražovania sumy za testovanie nezmyselnými testami v rámci COVID opatrení. Dovolím si povedať, že nie 100 mil. eur, ale možno až 200 mil. eur tento celý cirkus stál, nakoľko som si veľmi pozorne a veľmi zodpovedne chcel naštudovať, koľko stál celý tento paškvil, najmä na severovýchode Slovenska, odkiaľ pochádzam, ale dva okresné úrady zo štyroch nejakým spôsobom veľmi spolupracovať nechceli. Ale keď si zhodnotím, že len v okrese Bardejov a v okrese Svidník tieto opatrenia stáli hlboko cez 200-tisíc eur, tak nemôžme sa baviť o tom, že plošné testovanie na COVID-19 stálo 100 mil. eur, ako to bude tvrdiť vláda alebo ako to bude tvrdiť ministerstvo financií. Jednoducho nie jedna nemocnica, nie dve nemocnice, ale dovolím si zodpovedne tvrdiť, že štyri komplexné nemocnice za tento testovací maratón mohli stáť. Ďakujem pekne.
Blaha, Ľuboš, poslanec NR SR (2018-11-28):
Pán poslanec Dostál, ja sa vôbec nečudujem, že máte k migrácii taký pozitívny vzťah, pretože vy vlastne celú svoju politickú kariéru migrujete z jednej strany do druhej. Začalo to v Demokratickej strane, boli ste v MOST-e, v NOVE, teraz ste v SaS, a ako som vás počúval, ste na ceste do Progresívneho Slovenska. Vy ste ten najznámejší slovenský migrant, takže z hľadiska vašej argumentácie to celkom sedí. Ale z hľadiska slovenských záujmov nie. V našom národnom záujme tento dokument jednoducho nie je, ale som veľmi rád, že zaznelo, že strana Sloboda a Solidarita je za kompakt. Výborne. Dobre vedieť. Čo sa týka vašich vecných výhrad, čo som započul, hovorili ste, že bežne v takýchto dokumentoch nie, sa nehovorieva o povinnostiach, ale iba o právach. Ale to sa mýlite. Vy hovoríte o ľudskoprávnych dokumentoch, kde sa, pochopiteľne, hovorí o ľudských právach, a nie o povinnostiach, alebo nie do tej miery. Ale toto nie je ľudskoprávny dokument. To vy nevidíte ten rozdiel? A očakávate, že v Parížskej klimatickej dohode neboli povinnosti, iba práva? Toto je predsa komplexný dokument, ktorý má riešiť migráciu, toto nie je ľudskoprávny dokument. Pán Dostál, naštudujte si to. Toto bola naozaj veľmi školácka poznámka. Ďalšia vec. Hovoríte o tom, že v dokumente sa píše aj o nelegálnych migrantoch, že majú mať ľudské práva? Všetci ľudia majú ľudské práva podľa dokumentov medzinárodného spoločenstva. Všetci. Oni na to nepotrebujú kompakt. Oni ich už majú garantované. Tak načo to tam potom je spomínané? Zase niečo, čo zjavne nemáte naštudované. Keď hovoríte o Saudskej Arábii, ako ona bude teraz napĺňať tento kompakt a pomáhať svojim migrantom. Preboha, však Saudská Arábia je na čele výboru pre ľudské práva, a pritom ďalej kameňuje ženy a rozštvrcuje tureckých novinárov, v Turecku novinárov. Toto je Saudská Arábia. To naozaj očakávate, že kompakt niečo zmení? Pán Dostál vy ste neuveriteľne, ale neuveriteľne pomýlený. Ďakujem.
M. Číž, podpredseda NR SR: (2009-12-08):
(Hlasovanie.) 126 prítomných, 74 za, 47 proti, 5 sa zdržalo. Tento návrh sme schválili, takže hlasovať teraz nebudeme v tajnom hlasovaní. Takže teraz máme ešte posledný návrh, a to znamená opakované hlasovanie o návrhu poslanca Národnej rady Slovenskej republiky Dušana Jarjabka na vydanie zákona, ktorým  sa  mení a dopĺňa zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízie v znení neskorších predpisov. Máte slovo, pán spravodajca Podmanický.
Laššáková, Jana, podpredsedníčka NR SR (2015-10-30):
Pán poslanec Mikloško, nech sa páči.
Suja, Miroslav, poslanec NR SR (2020-12-17):
Pani kolegyňa, teraz od srdca, poprosím vás, tak pomôžte Jožkovi Pročkovi, keď ste psychologička. Však musíte sama uznať, že toto nie je normálne. Vy hovoríte, že nie sme normálni my, ale keď ste profesionálka, tak musíte uznať, že ani on neni normálny, a to absolútne, on je tu topka. A skúste aj Igorovi pomôcť, aj keď si ja myslím, že ani u Matoviča, ani u Pročka nezaberie nič, len ústavná liečba. A u toho jedného ešte dáka odvykačka na pervitín a podobné látky, čo si on prelieva alkoholom a potom tu behá hore-dole ako blázon. Ale normálne, skúste sa s nimi porozprávať, že keď budú slušní, alebo on hlavne, lebo on je medzi nami, ten druhý radšej nechodí, tak tu budeme mať normálnu reakciu, lebo to všetko vybukujú oni alebo vyprovokujú. Však ak ste odborníčka, tak ste to pochopili. Toto neni možné, aby sa normálny, zdravý človek správal ako Pročko. A vy idete hovoriť, že my sa správame tak? Lebo vy ste teraz reagovali na nás.
Brisudová, Martina, poslankyňa NR SR (2022-05-04):
Ďakujem pekne za slovo, pán predseda. Vážené pani poslankyne, vážení páni poslanci, vážení prítomní, Výbor Národnej rady pre verejnú správu a regionálny rozvoj ma určil za spravodajkyňu k vládnemu návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný návrh zákona prerokovali ihneď. Pán predsedajúci, skončila som, otvorte, prosím, rozpravu.
Fico, Robert, poslanec NR SR (2021-06-15):
Pán predseda, a čo je na tejto správe utajené, keď už to celé, čo je tajné, ako môže byť niečo tajné, čo je verejné? Toto mi teraz vysvetlite. (Potlesk.) My sa teraz budeme tváriť všetci, ja som použil výraz, prepáčte, použil som na to už raz jeden výraz, že tvárime sa ako takí debili všetci. Tak je to vonku, všetci to čítajú, všetci vedia, že sa niečo tu vážne deje v tomto štáte, a keď to treba ľuďom povedať, tak ideme urobiť neverejnú schôdzu? Máte na to právo, samozrejme, pán predseda.
Blahová, Natália, poslankyňa NR SR (2011-11-30):
Prosím, pán predseda, dajte hlasovať o návrhoch pána poslanca Kaníka uvedených v rozprave a všetky spoločne.
F. Mikloško, poslanec: (2005-06-21):
Vystúpiť na dnešnej schôdzi Národnej rady Slovenskej republiky k uvedenému vládnemu návrhu zákona ma určil výbor pre vzdelanie, vedu, šport a mládež, kultúru a médiá svojím uznesením zo 14. júna 2005 č. 397. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Ďalej konštatujem, že zo znenia návrhu je zrejmé, čo sa ním ma dosiahnuť. Všeobecná časť dôvodovej správy obsahuje vyjadrenie súladu návrhu s ústavou a ústavnými zákonmi Slovenskej republiky. Vyjadrenie, že nie je v rozpore s medzinárodnými zmluvami, zhodnotenie súčasného stavu, vyjadrenie dôvodov potreby novej právnej úpravy, vyjadrenie hospodárskeho a finančného vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie atď. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam, aby vládny návrh zákona o Slovákoch žijúcich v zahraničí a o zmene niektorých zákonov v druhom čítaním bol prerokovaný v ústavnoprávnom výbore, výbore pre financie, pre verejnú správu, v zahraničnom výbore a výbore pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady výbor pre vzdelanie, vedu, šport a mládež, kultúru a médiá. Vážený pán predsedajúci, ďakujem, skončil som, prosím, otvorte rozpravu.
Bugár, Béla, podpredseda NR SR (2019-09-18):
Nasledoval by vo vystúpení pán poslanec Mihál, druhýkrát stráca poradie. Takže teraz otváram možnosť sa prihlásiť ústne do rozpravy. Dvaja, končím možnosť sa prihlásiť ústne do rozpravy. Pani poslankyňa Bašistová. A potom pán poslanec Galek.
Ďuriš Nicholsonová, Lucia, podpredsedníčka NR SR (2016-11-25):
Na vaše vystúpenie, pán poslanec, evidujem tri faktické poznámky. Končím možnosť prihlásiť sa s faktickou poznámkou. Pán poslanec Krajniak, nech sa páči.
Podmanický, Ján, poslanec NR SR (2013-06-20):
Teraz v súlade s § 74 ods. 1 zákona Národnej rady Slovenskej o rokovacom poriadku a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre sociálne. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 28. augusta 2013 a v gestorskom výbore do 30. augusta 2013. Prosím, pani podpredsedníčka, dajte hlasovať o tomto návrhu.
Pellegrini, Peter, predseda NR SR (2015-10-06):
Prezentujme sa a hlasujme. (Hlasovanie.) Prítomných 139 poslancov, za hlasovalo 14, proti bolo 67, zdržalo sa 58 poslancov. Tento návrh sme neschválili. Pán poslanec Jakab uvedie posledné hlasovanie v prvom čítaní o návrhu poslanca Hraška na vydanie zákona, ktorým sa dopĺňa zákon č. 181/2014 Z. z. o volebnej kampani, tlač 1766, bod 161 schváleného programu. Nech sa páči. (Hlasovanie o návrhu poslanca Národnej rady Slovenskej republiky Igora Hraška na vydanie zákona, ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov , tlač 1766.)
Kaník, Ľudovít, poslanec NR SR (2012-10-24):
Ďakujem. Na začiatku bolo pánom poslancom Kamenickým vymenované, kto má rovnú daň. A sú to krajiny, ktoré potrebujú dobiehať tie vyspelé. Môžeme ich kľudne aj označiť aj za periférne krajiny. Prečo si zvolili takúto daň? Aby sa dostali do jadra. Pretože chcú ísť do jadra. Preto zvolili nástroj, ktorý ich tam môže posunúť. Zvolili rýchlejší motor, aby v tých pretekoch mohli dobehnúť to čelo peletónu. Preto si zvolili túto daň. Vy navrhujete, aby opäť presedlali do áut s pomalým motorom a len udržiavali ten veľký dramatický odstup medzi tými krajinami, ktoré sú vpredu, a tými, ktoré sú vzadu. Žiaľ, v žiadnej dani, alebo pri rovnej dani, rovnej sadzbe daní nikdy neplatí, že sekretárka platí takú daň ako milionár. Platia dramatickú, dramaticky rozdielnu daň, pretože majú len rovnakú sadzbu. Ale tá masa tej dane je obrovsky rozdielna. A to je zavádzanie, ktoré stále hovoríte. Áno, bavíme sa tu o korporátnej dani najmä, pretože vy ju dramaticky dvíhate. Tým znižujete konkurencieschopnosť Slovenska. A to je voda na mlyn v nezamestnanosti, ktorú tu privolávate, a vyháňate pracovné miesta zo Slovenska. Nezamestnanosť v Európskej únii je a krajiny sa s ňou boria, a preto treba hľadať cesty, ako sa s ňou vysporiadať, a nie opakovať tie modely, ktoré v tých európskych krajinách tú vysokú zamestnanosť generujú, Španielsko, Taliansko, Grécko, Francúzsko a ďalšie krajiny. Veď vy chcete, aby sme prešli na ich model, ktorý im neumožňuje vysporiadať sa s vysokou nezamestnanosťou. Vy si znižujete príjem zo štátneho rozpočtu týmito opatreniami. To je ten problém. Vy nebudete mať na tie statky, o ktorých rozprávate, švédske či iné, pretože si ten príjem znižujete. A to vám kritizujeme.
Blanár, Juraj, podpredseda NR SR (2022-05-06):
Vyhlasujem všeobecnú rozpravu za uzavretú. Pán navrhovateľ? Nemá záujem. Pán spravodajca takisto nie. Hlasovať o tomto bode programu budeme budúci utorok o 11.00 hod. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Martina Beluského a Rastislava Schlosára na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov a ktorým sa mení a dopĺňa zákon 461/2003 Z. z. o sociálnom poistení v znení neskorších predpisov. Tento návrh je pod parlamentnou tlačou 986, návrh na prerokovanie vo výboroch je v rozhodnutí 1025. Dávam teraz slovo pánovi poslancovi Martinovi Beluskému, ktorý za skupinu poslancov tento návrh zákona uvedie, nech sa páči. (Rokovanie o návrhu poslancov Národnej rady Slovenskej republiky Martina Beluského a Rastislava Schlosára na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 986.)
Kmec, Stanislav, poslanec NR SR (2016-12-06):
Informácia Výboru Národnej rady Slovenskej republiky pre verejnú správu a regionálny rozvoj o výsledku prerokovania návrhu vlády na skrátené legislatívne konanie o návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov, zákon o e-Governmente v znení neskorších predpisov, tlač 338. Predseda Národnej rady Slovenskej republiky rozhodnutím č. 350 z 1. decembra 2016 pridelil návrh vlády na skrátené legislatívne konanie o návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov, zákon o e-Governmente, v znení neskorších predpisov, tlač 338, na prerokovanie Výboru Národnej rady Slovenskej republiky pre verejnú správu a regionálny rozvoj v termíne do začiatku rokovania schôdze Národnej rady Slovenskej republiky s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor Národnej rady Slovenskej republiky pre verejnú správu a regionálny rozvoj prerokoval predložený návrh vlády na 17. schôdzi výboru uznesením č. 59 zo 6. decembra 2016. Odporúča Národnej rade Slovenskej republiky schváliť návrh vlády na skrátené legislatívne konanie o návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov, zákon o e-Governmente, v znení neskorších predpisov, tlač 338. Dovoľte, aby som vám predniesol návrh na uznesenie Národnej rady Slovenskej republiky k návrhu vlády na skrátené legislatívne konanie o návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov, tlač 338. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že návrh zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov, zákon o e-Governmente, v znení neskorších predpisov, tlač 338, prerokuje v skrátenom legislatívnom konaní na 11. schôdzi Národnej rady Slovenskej republiky. Ďakujem, skončil som.
M. Jureňa, poslanec: (2009-06-30):
Dajme hlasovať o procedurálnom návrhu pána poslanca .
Bugár, Béla, podpredseda NR SR (2011-07-12):
Prezentujme sa a hlasujme. (Hlasovanie.) Prítomných 139 poslancov, za 78, proti 1, zdržalo sa 60 poslancov. Konštatujem, že sme pridelili návrh zákona výborom, určili gestorský výbor, ako aj lehoty výborom na jeho prerokovanie. Vážené panie poslankyne, páni poslanci, skončili sme hlasovania. Budeme pokračovať o 18.25 hodine. Ešte procedurálny návrh pána podpredsedu Hrušovského. Nech sa páči.
Hrnčiar, Andrej, podpredseda NR SR (2016-09-23):
Na vystúpenie pána premiéra nemôžu byť faktické poznámky, nakoľko pán premiér nevystúpil v rozprave a vychádzajúc z dikcie ustanovenia § 33 ods. 1 rokovacieho poriadku právo na faktickú poznámku je právom poslanca počas rozpravy a nie kedykoľvek počas rokovania Národnej rady. Takže v tejto chvíli otváram rozpravu o tomto bode programu. Do rozpravy sa písomne prihlásili za klub SaS poslanec Jozef Rajtár, za klub SME RODINA Boris Kollár. Ďalšími prihlásenými v rozprave sú pán poslanec Baránik, Mihál, Pčolinský, Budaj, Remišová, Jurinová, poslankyňa Verešová, poslanec Poliačik. Nech sa páči, pán poslanec Rajtár.
Pellegrini, Peter, predseda NR SR (2015-09-22):
Prezentujme sa a hlasujme o návrhu spravodajcu prerokovať návrh zákona v treťom čítaní ihneď. (Hlasovanie.) Prítomných 130 poslancov, za hlasovalo 78 poslancov, zdržalo sa 51 poslancov, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Zmajkovičová, Renáta, podpredsedníčka NR SR (2014-01-29):
Pán poslanec Kaník.
Fecko, Martin, poslanec NR SR (2013-06-19):
Ďakujem pekne. Pani kolegyňa, myslím, myslím si, že si povedala to, čo som mal aj ja na srdci, a ja by som bol veľmi rád, keby všetky financie, ktoré z príslušného rezortu idú nejakým spôsobom do štátnej kasy, aby sa do tohto rezortu aj vrátili, zvlášť pre poľnohospodárov, ktorí, tvrdím, že sú na chvoste chvosta a v mnohých veciach ťaháme za krátky koniec. Žiaľ, tendencia, ako som mal možnosť sa v nejakých debatách aj s pánom ministrom rozprávať, nie je ružová ani v tomto roku pre našich poľnohospodárov a nebude ani v budúcich. Takže stopercentne sa hlásim k tomu, aby to bolo účelovo viazané, a som rád, že pán kolega Kollár dal nám ten exkurz ekonomický, ktorý proste ešte ozrejmuje ďalšie veci. Ako spomínal, budú tu plynúť tie rôzne ďalšie náklady, tak si teraz kladiem otázku, že čo to vlastne za tým všetkým by malo byť? Ďakujem pekne.
Kremský, Peter, poslanec NR SR (2022-02-08):
Ďakujem, pán predseda, chcem len pripomenúť poslancom výboru pre hospodárske záležitosti mimoriadnu schôdzu výboru, ktorá sa bude konať k téme cien energií dnes o 12.00 hodine v miestnosti pri Mikulášskej bráne. Ďakujem.
V. Veteška, podpredseda NR SR: (2005-03-18):
Prosím mikrofón pre pani poslankyňu Brestenskú. B. Brestenská, poslankyňa: Ďakujem pekne. Dovolila by som si len reagovať na pána Devínskeho, ktorý vyslovil názor, s ktorým ja plne súhlasím. A naozaj je to v opozícií s mojím pánom kolegom Brockom a aj Fajnorom, lebo nemyslím si, že by sme sa mali hanbiť za to slovo stratégia. Viete, ako človek ja si myslím, že aj Európa, ktorá vytvára nový rámec, nové hranice, sníva. Aj tá Lisabonská stratégia bola o tom, ako chceme spolu nažívať. Aj keď ideme do manželstva, snívame o tom, aké budeme mať to naše manželstvo. Tak si myslím, že aj tá Lisabonská stratégia bola o tom, že snažili sme sa  povedať tú filozofiu, kam chceme ísť. Je jasné, že tie sny aj v tom manželstve sa postupne zreálňujú.  Ja si myslím, že aj týmto stretnutím a naším materiálom, ktorým Slovensko prezentovalo stanovisko k Lisabonskej stratégii, upresňujeme ciele. A jasne si vydefinujeme konečne priority. Ja vítam, že na Slovensku konečne sme mali odvahu povedať si priority, ako Slovensko ide v ceste v Európskej únii a čím chce Slovensko byť v tej Európskej únii, nie chudákom, príveskom, ale naozaj suverénnou krajinou, ktorá bude mať tú vzdelanostnú ekonomiku a schopných ľudí, ktorí nebudú utekať z tejto krajiny, ale žiť tu v tejto krajine a budovať tú ekonomiku. Ďakujem. (Potlesk.)
Blaha, Ľuboš, podpredseda NR SR (2024-01-19):
Pán poslanec Ján Hargaš, nech sa páči.
Šebej, František, poslanec NR SR (2015-09-29):
Ďakujem, pán predseda. Poprosím kolegov zo zahraničného výboru, pričom pripomínam im, že o jednej je zasadnutie zahraničného výboru v miestnosti č. 30. Ďakujem.
Kaník, Ľudovít, poslanec NR SR (2015-05-26):
Ďakujem. Priestupková imunita je veľký problém. Ja som sa tým zaoberal viackrát v tomto volebnom období, viackrát som tu predkladal návrh zákona, ktorým som to riešil. A keď nebude prijatý tento návrh zákona, tak na nasledujúcu schôdzu znova podobný predložím. Podporím tento návrh zákona, aj keď zdá sa mi taký nie celkom optimálny, ale každá snaha je dobrá, beriem to tak, že tento problém treba odhaľovať a nejakým spôsobom sa ho snažiť eliminovať. V žiadnom systéme právnom nemôže fungovať, že pre istú časť obyvateľstva je istá časť páchania drobných zločinov, lebo sú to prečiny, zločiny, beztrestná. Potom je to na smiech, celý systém je na smiech, tu neexistuje právny štát. Ale to najsprávnejšie a to, čo je podstatou toho môjho návrhu, ktorý budem predkladať na budúcej schôdzi, je, že nech ten človek odpracuje tento svoj priestupok, jednoducho keď nemá na jeho zaplatenie. A takisto netreba zabudnúť na priestupky maloletých, ktoré sú úplne netrestané dneska a množia sa, a aj dobrovoľne, aj nanútene maloletí páchajú takúto tresnú činnosť. Tak ale napriek výhradám, ktoré tu zaznievajú, pričom proti niektorým z nich by som možno mohol vzniesť výhrady, aj ja podporím tento návrh zákona.
Kollár, Miroslav, poslanec NR SR (2021-05-10):
Pán poslanec Kotleba, vy ste tu teraz dali desať minút dôvodov, pre ktoré má pani ministerka Kolíková odísť z funkcie? Ja si myslím ale, že v reále vám prekáža niečo úplne iné. A teraz k vám budem hovoriť, a keďže ctím prezumpciu neviny, tak k vám budem hovoriť ako k človeku, ktorý zatiaľ je neprávoplatne odsúdený na štyri roky štyri mesiace za trestný čin založenia, podpory a propagácie hnutia smerujúci k potlačeniu základných práv a slobôd. Možnože nám môžete povedať, že v akom stave je ten váš proces na Najvyššom súde. A poviem vám to slovami špeciálneho prokurátora Tomáša Honza, ktorý po rozsudku povedal, že je to odkaz pre všetkých demokraticky zmýšľajúcich ľudí na Slovensku, že súdy a prokuratúra sa zastanú ľudí, ktorí sú obeťami extrémizmu, násilia, rasovej nenávisti, fašizmu a neonacizmu. A vám, skrátka, vadí, že pani ministerka je jednoducho symbolom tej zmenenej doby, kedy súdy naozaj rozhodujú slobodne a kedy sa môže stať, že tu spolu nestrávime celé volebné obdobie a že by ste mi nejako špeciálne chýbali, to teda povedať nemôžem.
P. Hrušovský, predseda NR SR: (2005-03-18):
M. Majdová, poslankyňa: Ďakujem za slovo. Nebudem reagovať na všetkých, ale predsa. Páni poslanci Hopta a Fajnor, hovorili ste niečo v tom zmysle, že vtedy, keď bolo štúdium zadarmo, boli lacné stravné lístky a tak ďalej a tak ďalej. No áno, ale vtedy boli aj vyššie dane a vtedy boli aj podstatne nižšie nástupné platy vysokoškolákov. Hovorili ste o tom, že chcete, aby študovalo čo najviac študentov, tí ktorí majú v hlave, nie, povedzme, v peňaženke. Pán poslanec, to chceme aj my, ale práve za vašich čias to bolo tak, že mohli študovať len niektorí vyvolení a tí, ktorí na to, naozaj, mali predpoklady, ale nemali správny triedny pôvod, študovať nemohli. K pani Muškovej chcem len malú poznámku k tým obavám, ako dopadne reforma, že dopadne podobne ako teda regionálna. Pani poslankyňa, obsahová reforma, poviem to tak, základného školstva je pripravená, ale aj vďaka tomu, že sa tak dlho v tomto parlamente zaoberáme vysokoškolským zákonom, ktorý mal byť už dávno schválený, ešte nemohla byť predložená. Pani poslankyňa Navrátilová, to, čo navrhujete vy, je socializmus. Samozrejme, vždy, v každom sociálnom systéme je nejaká hraničná skupina. Nemôžu všetci poberať sociálne štipendium, to je naozaj socializmus, tak ako v geometrii platí, že nekonečná je iba priamka, a nie úsečka. Pán Mečiar, ja som si plne vedomá toho, že aj študent je človek. Viete, aj ja som študentka. A ja som si v čase, keď som zarábala 8 000 ako zdravotná sestra, musela požičať v komerčnej banke na externé platené štúdium.
Laššáková, Jana, podpredsedníčka NR SR (2012-08-01):
Pán poslanec Miškov, nech sa páči.
Figeľ, Ján, podpredseda NR SR (2015-09-18):
Na vystúpenie pána poslanca Beblavého sú dve faktické. Nech sa páči, Alojz Hlina.
Bugár, Béla, podpredseda NR SR (2019-10-15):
Ďakujem veľmi pekne. Odovzdávam teraz slovo alebo dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Bučekovi. Nech sa páči.
Zajac, Pavol, poslanec NR SR (2013-06-27):
Ďakujem pekne za odpoveď. Takže termín bude dodržaný. Prečo som sa to pýtal? Západojužný obchvat Prešova D1 je zatiaľ začiatok výstavby v nedohľadne a toto pokračovanie Nábrežnej komunikácie v Prešove bude tým lievikom, keď sa dokončí úsek Fričovce – Svinia, tým lievikom, cez ktorý pôjdu všetky autá, ktoré prídu z diaľnice D1. Mal som informácie alebo mám informácie o tom, že sú tam problémy s vykupovaním pozemkov. Takže sa vás chcem spýtať, sú tam problémy s vykupovaním pozemkov?
Grečková, Lea, poslankyňa NR SR (2013-03-19):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre hospodárske záležitosti, a aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania v Národnej rade v prvom čítaní.
Bugár, Béla, podpredseda NR SR (2016-10-19):
Pán poslanec Petrák.
M. Číž, podpredseda NR SR: (2009-10-29):
(Hlasovanie.) Prítomných 134 poslancov, za 116 poslancov, proti 3 poslanci, 15 sa zdržalo. Tieto návrhy sme schválili.
Bugár, Béla, podpredseda NR SR (2010-12-14):
Ďakujem, pán generálny riaditeľ. Dávam slovo predsedovi výboru pre sociálne veci poslancovi Júliusovi Brockovi a žiadam ho, aby podal správu o výsledku prerokovania návrhu vo výboroch. Pán riaditeľ, nech sa páči, zaujmite miesto určené pre navrhovateľov.
Viskupič, Marián, poslanec NR SR (2023-02-16):
Ďakujem pekne za slovo. Pán kolega Vetrák, no, ako to, čo tu všetko padlo, to by som fakt aj ja potreboval asi dvadsať minút na vyvracanie, ale poviem to takto, aby sme nezabudli, o čom sa bavíme. Bavíme sa o tom, že chcete relevantne zvýšiť zdanenie určitých sektorov ekonomiky, čo teda asi sa úplne zhodne každý, že asi to nebude rezultovať v nižšie ceny pre občanov. Nie, práve naopak, bude to rezultovať vo vyššie ceny pre občanov a tým, čo tu, kolegovia z OĽANO, dnes chcete prijať, chcete vlastne zabezpečiť, aby občania platili ešte viacej. V danej situácii, kedy proste je všetko drahé, tak im to ešte chcete zvýšiť. A prečo? Pretože keby sme hneď sa bavili o tom, že áno, sú nejaké monopoly, tak tam to treba, keď, tak regulovať na úrovni ich zisku, ten treba regulovať a tým pádom by občania neplatili, neplatili viac, ale sám to hovoríte proste. Ako, ako je regulovaná napríklad tá doručovateľská služba alebo telekomunikácie, alebo tie banky? Nijak. Oni majú plnú možnosť a schopnosť a vo finále aj nutnosť to preniesť na ľudí. Jednoducho keď raz proste bude musieť doručovateľská služba platiť vyššiu daň, tak vy budete platiť viacej za ten balíček. Tak ako to bude platiť aj za bankový balíček a tam to bude ešte mrzutejšie o to, že ten chudobnejší zaplatí viac, lebo mu nikto žiadnu zľavu z poplatku nedá, a ten bohatší zaplatí menej, lebo tú zľavu dostane. Toto si treba uvedomiť proste. Takto jednoduché to celé je. Toto spôsobí zvýšenie zdanenia. A ja vôbec nerozumiem tomu základnému nastaveniu. Tak frflete SMER-u, že, že teda urobil zlý zákon, hej? Na... A namiesto, aby ste ho zrušili, lebo správne riešenie je zrušiť osobitný odvod, toto je úplne jasné, tak namiesto toho, aby ste ho zrušili, tak ho vlastne rozšírite a zvýšite. A potom teda rozprávate, že jedného dňa už to správne riešenie príde, čo som rád, že teda sa to... (Prerušenie vystúpenia časomerom.)
Hrnčiar, Andrej, podpredseda NR SR (2016-09-20):
Pani poslankyňa Laššáková.
Hrnčiar, Andrej, podpredseda NR SR (2019-03-27):
Prerušujem rokovanie o tomto bode programu. Ďalším bodom programu je prvé čítanie o návrhu poslankýň Národnej rady Slovenskej republiky Lucie Ďuriš Nicholsonovej a Renáty Kaščákovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má parlamentnú tlač 1354. Návrh na jeho pridelenie na prerokovanie výborom je v rozhodnutí č. 1428. Dávam slovo pani podpredsedníčke Lucii Ďuriš Nicholsonovej, aby návrh zákona uviedla.